U Afganistanu poginuo jedan američki veteran Vijetnamskog rata
Američka vojska objavila je da je u ratu u Afganistanu od jeseni 2001. poginulo 716 vojnika i časnika, a u Iraku, od 2003., njih 4337. 
U Afganistanu je poginuo jedan pripadnik američke vojske koji je bio i veteran Vijetnamskog rata. Narednik Jose Crisostomo – koji bi krajem ovog mjeseca navršio 60 godina - poginuo je u petak od detonacije eksplozivne naprave blizu njegovog vozila. On je pristupio američkoj vojsci 1969. godine, te bio nagrađen Brončanom zvijezdom za borbene doprinose u Vijetnamskom ratu. Dobrovoljno se prijavio za dužnost u Afganistanu, gdje je bio raspoređen u Međunarodne snage za održavanje sigurnosti u Kabulu. Američka vojska je priopćila da je najmanje 4337 njezinih pripadnika poginulo u ratu u Iraku od njegova početka u ožujku 2003. godine, a više od 31 tisuće pripadnika američke vojske u tom je ratu bilo ranjeno. Prema istom priopćenju, u ratu u Afganistanu je, od jeseni 2001., poginulo 716 vojnika i časnika. Većina žrtava je pala u Afganistanu, a neki u Pakistanu i Uzbekistanu. U istom je ratu ranjeno više od 3500 pripadnika vojske. Izvan regije, Pentagon kaže da je poginulo 69 pripadnika oružanih snaga koji su radili na operacijama podrške.Te su žrtve zabilježene u Đibutiju, Kirgistanu, Tađikistanu, Turskoj i nekim drugim zemljama. U oba rata – priopćilo je Ministarstvo obrane – poginulo je i 14 civilnih uposlenika u oružanim snagama.